Document ID: /roh_data/filtered/fineweb-2-filterrobots_roh.jsonl.gz/37284

Debachel per ils Oranje
- Glindesdi, 7.9.2015, 6:17
L'Ollanda pudess manchentar la qualificaziun per il campiunadi europeic da ballape da l'auter onn en Frantscha.
Suenter ch'ils «Oranje» avevan pers il venderdi la partida cunter l'Islanda, han els era pers la partida da dumengia saira cunter la Tirchia cun 0:3.
La Tirchia ha cunquai surpiglià la plazza 3 da l'Ollanda en la tabella da la gruppa A ed è sin la plazza da barrage. Sco prim e segund da la tabella èn la Tschechia e l'Islanda gia sa qualifitgads per l'Euro.
RR novitads 6:00